CELEX: 32016R0934
Language: mt
Date: 2016-06-08 00:00:00
Title: Regolament ta' Implimentazzjoni tal-Kummissjoni (UE) 2016/934 tat-8 ta' Ġunju 2016 dwar il-klassifikazzjoni ta' ċerti prodotti fin-Nomenklatura Magħquda

14.6.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 155/13
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/934
      tat-8 ta' Ġunju 2016
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha b'mod parzjali jew bis-sħiħ, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi stipulat li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament u li ma tikkonformax ma' dan ir-Regolament tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu għandu jkun ta' tliet xhur.
               
            
                  (5)
               
               
                  Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-8 ta' Ġunju 2016.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott li jikkonsisti mill-komponenti li ġejjin, ippakkjati bħala sett:
                     
                                 —
                              
                              
                                 Folja rettangolari tal-plastik b'żewġ saffi (ta' daqs ta' madwar 14 × 21 cm), bi stampi stampati bl-iswed u l-abjad fuq in-naħa ta' quddiem. Din il-folja għandha strixxa awtoadeżiva fuq in-naħa ta' wara tagħha. Mill-folja jistgħu jitqaxxru sitt stikers f'riljev (is-saff tal-plastik ta' fuq huwa f'riljev) maqtugħin minn qabel.
                              
                           
                                 —
                              
                              
                                 Tlett pinen b'ponta tal-feltru poruża ta' kuluri differenti. Il-pinen bil-ponta tal-feltru huma ppakkjati flimkien f'pakkett żgħir tal-plastik.
                              
                           L-istikers huma maħsuba biex jiġu kkuluriti bil-pinen bil-ponta tal-feltru biex jintużaw għal skopijiet ta' tiżjin.
                     Ara l-istampa (*).
                  
                  
                     4911 91 00 
                  
                  
                     Il-Klassifikazzjoni hija stabbilita mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, min-Nota 2 tat-Taqsima VII tan-Nomenklatura Magħquda, u mill-kliem tal-kodiċijiet NM 4911  u 4911 91 00 .
                     Il-prodott huwa ppreżentat bħala sett għall-bejgħ bl-imnut. Il-karattru essenzjali tiegħu jintwera permezz ta' stikers.
                     Il-klassifikazzjoni taħt l-intestatura 3919  hija eskluża minħabba li l-forma tal-istikers f'riljev maqtugħin minn qabel mhijiex ċatta.
                     Il-klassifikazzjoni taħt l-intestatura 3926  hija eskluża minħabba li l-istampar mhuwiex biss inċidentali għall-użu ewlieni tal-prodotti (ara n-Nota 2 tat-Taqsima VII).
                     Il-Kapitolu 49 ikopri, bi ftit eċċezzjonijiet, il-materjal kollu stampat li n-natura essenzjali u l-użu tiegħu huma ddeterminati mill-fatt li fuqu hemm stampati stampi, karattri jew rappreżentazzjonijiet pittorjali (ara wkoll in-Noti ta' Spjega tas-Sistema Armonizzata (HSEN) għall-Kapitolu 49, Ġenerali, l-ewwel paragrafu).
                     Stikers stampati awtoadeżivi iddisinjati biex jintużaw għat-tiżjin huma koperti mill-intestatura 4911  (ara wkoll l-HSEN għall-intestatura 4911 , il-punt (10)).
                     Għalhekk, il-prodott għandu jiġi klassifikat taħt il-kodiċi NM 4911 91 00 .
                  
               
            (*)  L-istampa hi biss għal skopijiet ta' informazzjoni.